Mäletatavasti toimus Ammanis nädalapäevad tagasi tuline arutelu, kas minna edasi Iisraeli ja proovida sealt rattad laevaga Euroopasse sebida, või sõita hoopis maad mööda läbi Süüria ja Türgi Bulgaariasse, jätta rattad kokkulepitult terminaali, kust DSV nad autoga Tallinnasse toimetab ning ise samal ajal lennukiga Tallinnasse sõita. Uudishimu sai kilomeetrite  tootmise vastu selge võidu ja üksmeelselt valiti Iisrael, ilma, et kellelgi selget arusaamist tsiklite kojutoimetamise osas oleks olnud.